Мы махуэхэм
ШыщхьэуIум и 8,
щэбэт
Альпинизмэм (альпинистым) и дунейпсо махуэщ
Офтальмологием и дунейпсо махуэщ
Джэдухэм я дунейпсо махуэщ
Швецием и Къэрал ныпым и махуэщ
Урысейм и Физкультурникым и махуэщ
Аусбург къалэм (Германие) щагъэлъапIэ мамырыгъэм и махуэр
Китай Республикэм щагъэлъапIэ Адэхэм я махуэр
1899 гъэм США-м щыщ къэхутакIуэ Маршалл Альберт дунейм щыяпэу щIыIалъэ зэпкърилъхьащ, абы щыхьэт техъуэ тхылъи хуатхащ.
1900 гъэм теннис спорт лIэужьыгъуэм и саугъэт нэхъ лъапIэ дыдэр — Дэвис и Кубокыр — ягъэуващ.
1924 гъэм Москва къалэ кIуэцIым япэ автобус линэр щаутIыпщащ.
1927 гъэм Франджым хэIущIыIу щащIащ хьэм къыпкърыхьэ емынэ узым и хущхъуэгъуэр къызэрагъуэтар.
1941 гъэм Сталин Иосиф советыдзэхэм я командующэ нэхъыщхьэу ягъэуващ.
1941 гъэм Совет Союзым и «Ил-4» кхъухьлъатитху Берлин япэу щхьэщыхьэри, лагъымхэр ирадзыхащ.
1942 гъэм ЗыхъумэжыныгъэмкIэ Налшык комитетым унафэ ищIащ республикэм и къалащхьэм и къыдыхьэпIэхэм быдапIэхэр щаухуэну.
1943 гъэм Дзэ Плъыжьым и Iэщэ-хэм къахэхъуащ КВ-95 танк хьэлъэр.
1949 гъэм Страсбург (Франджы) щызэхэтащ Европэм и Советым и япэ сессиер.
1955 гъэм СССР-м къыщащтащ лэжьакIуэм илъэсым къриубыдэу зы мазэкIэ зигъэпсэхунымрэ ныбжьыщIэхэр лэжьэну хуит зэращIымрэ ятеухуа хабзэхэр.
1967 гъэм Бангкок (Таиланд) къыщызэрагъэпэщащ Ипщэ-КъуэкIыпIэ Азием хыхьэ къэралхэм я зэгухьэныгъэр (АСЕАН). Абы хыхьащ Индонезиер, Малайзиер, Сингапурыр, Таиландыр, Филиппинхэр, нэхъ иужьыIуэкIэ Брунейр (1984 гъэм), Вьетнамыр (1995), Лаосымрэ Мьянмэрэ (1997), Камбоджэр (1999).
2008 гъэм ХХIХ гъэмахуэ Олимп Джэгухэр Китайм и къалащхьэ Пекин къыщызэIуахащ. Ахэр шыщхьэуIум и 8 — 24-хэм екIуэкIащ. Алыдж-урым бэнэкIэмкIэ абы чемпион щыхъуауэ щытащ адыгэ щIалэ Хъущт Аслъэнбэч.
2008 гъэм Куржыр Осетие Ипщэм, республикэм щхьэхуиту зыкъэзылъытэжам, теуащ. IэщэкIэ гуащIэу щызэпэщIэта махуиплIым цIыху мамыр минрэ ныкъуэм щIигъу щыхэкIуэдауэ щытащ Осетие Ипщэм.
Урысей Федерацэм и мызакъуэу дуней псом цIэрыIуэ щыхъуа нэ дохутыр Iэзэ Фёдоров Святослав къызэралъхурэ илъэс 93-рэ ирокъу.
Америкэм щыщ киноактёр, режиссёр цIэрыIуэ, «Оскар»-р тIэунейрэ, нэгъуэщI саугъэтхэри зрата Хоффман Дастин и ныбжьыр илъэс 83-рэ ирокъу.
Урысей кинорежиссёр, Кином и Унэм и унафэщI, теленэтынхэр езыгъэкIуэкI, «Ника» саугъэтыр зыгъэува Гусман Юлий и ныбжьыр илъэс 77-рэ ирокъу.
Балетмейстер Марыщ Заур къызэралъхурэ илъэс 73-рэ ирокъу.
Кхъухьлъатэзехуэ-космонавт, Совет Союзым тIэунейрэ и ЛIыхъужь Савицкая Светланэ и ныбжьыр илъэс 72-рэ ирокъу.
Актёр, теленэтынхэр езыгъэкIуэкI, УФ-м щIыхь зиIэ и артист, Куржымрэ Чувашиемрэ я цIыхубэ артист Садальский Станислав и ныбжьыр илъэс 69-рэ ирокъу.
КъБР-м мэкъумэш хозяйствэмкIэ щIыхь зиIэ и лэжьакIуэ, КъБР-м и Парламентым и депутат Къудали Мухьэмэд и ныбжьыр илъэс 64-рэ ирокъу.
Швейцарием щыщ теннисист, дуней псом щынэхъ лъэщ дыдэхэм хабжэ Федерер Роджер и ныбжьыр илъэс 39-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уэфIу щыщытынущ. Хуабэр махуэм градус 30 — 32-рэ, жэщым градус 20 — 21-рэ щыхъунущ.
ШыщхьэуIум и 9,
тхьэмахуэ
Тхылъ фIыуэ зылъагъухэм я дунейпсо махуэщ
Щалъхуа щIыналъэ щыпсэуж лъэпкъхэм я дунейпсо махуэщ
Урысейм и дзэ щIыхьым и махуэщ — Пётр Езанэм и унафэм щIэту урыс флотыр 1714 гъэм шведхэм Гангут щIыхьэбзыпэм деж щатекIуащ.
УхуакIуэм и махуэщ
Болгарием и Дзэ-тенджыз флотым и махуэщ
Канадэм щагъэлъапIэ мамырщIэкъухэм я махуэр
США-м и мэзхэр мафIэсым щыхъумэным и лъэпкъ махуэщ
Тыркумэным щагъэкIа хъэуаным и махуэщ
Японием ягу къыщагъэкIыж Нагасаки къалэм атом лагъым щыщрадзыхам хэкIуэдахэр. 1945 гъэм Японием и Нагасаки къалэм США-м и кхъухьлъатэм атомнэ бомбэ щридзыхащ. Абы цIыху мин 74-рэ хэкIуэдауэ, къалэм щыщ Iыхьэшхуи зэтракъутауэ щытащ.
1173 гъэм Пизэ къалэм (Италие) ухуэн щыщIадзащ чэщанэ. Ар дуней псом цIэрыIуэ щызыщIар лъэныкъуэкIэ ещIауэ зэрыщытырщ. 1173 — 1250 гъэхэм ищхъэрэкIэ, 1272 — 1997 гъэхэм ипщэкIэ ещIащ. А чэщанэр дунейм и щэнхабзэ хъугъуэфIыгъуэхэм яхибжащ ЮНЕСКО-м.
1859 гъэм Америкэм щыщ Эймс Натан эскалатор къызэригупсысам щыхьэт техъуэ тхылъ къратащ.
1940 гъэм Берлин — Багдад гъущI гъуэгур ухуэн яухащ.
1942 гъэм блокадэм ит Ленинград къалэм щагъэзэщIат Шостакович Дмитрий и «Ебланэ симфониер».
1945 гъэм СССР-м Японием зауэ ирищIылIащ, и дзэхэр Маньчжурием иришэри.
1965 гъэм Сингапурыр Малайзием къыхэкIри, къэрал щхьэхуэ хъуащ.
1990 гъэм Карельскэ АССР-м и къэрал суверенитетым теухуа унафэр къащтащ. 1991 гъэм къыщыщIэдзауэ ар УФ-м щыщ Карелие Республикэщ.
1990 гъэм «Эхо Москвы» радиостанцым лэжьэн щIидзащ.
1992 гъэм Барселонэ (Испание) щызэхуащIыжащ ХХV гъэмахуэ Олимп Джэгухэр.
Кавказым и археолог, археограф Берже Адольф къызэралъхурэ илъэси 192-рэ ирокъу.
УэрэджыIакIуэ, СССР-м и цIыхубэ артист Гуляев Юрий къызэралъхурэ илъэс 90 ирокъу.
Совет журналист цIэрыIуэ, тхакIуэ, политолог, 1991 — 1997 гъэхэм СССР-м и лIыкIуэу Израилым щыIа Бовин Александр къызэралъхурэ илъэс 90 ирокъу.
Политик, Украинэм и етIуанэ президенту щыта (1994 — 2005 гъэхэм) Кучмэ Леонид и ныбжьыр илъэс 82-рэ ирокъу.
Америкэм щыщ уэрэджыIакIуэ, актрисэ Хьюстон Уитни къызэралъхурэ илъэс 57-рэ ирокъу. Ар саугъэт, дамыгъэ лъапIэу нэхъыбэ дыдэ зыхуагъэфэща артисткэщ — апхуэдэу абы 400-м щIигъу иIэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык уэфIу щыщытынущ. Хуабэр махуэм градус 30 — 31-рэ, жэщым градус 20 — 22-рэ щыхъунущ.
ШыщхьэуIум и 10,
блыщхьэ
Эквадор Республикэм и щхьэхуитыныгъэм и махуэщ. 1809 гъэм ар Испанием къызэрыхэкIым теухуа унафэ къащтащ, ауэ къэрал щхьэхуит щыхъупар 1822 гъэрщ.
1500 гъэм Португалием щыщ хыдзэлI Диаш Диегу Мадагаскар хытIыгур къигъуэтащ.
1793 гъэм дунейм и музей нэхъ ин дыдэхэм ящыщ, Париж дэт Луврыр цIыхухэр щIыхьэну, абы зыщаплъыхьыну хуиту къызэIуахащ.
1833 гъэм иджырей Чикагэ къалэм (США) и лъабжьэр ягъэтIылъащ. А зэманым ар цIыху щитI иримыкъу щыпсэу Уинди-Сити къуажэ цIыкIурт.
1876 гъэм Канадэм щыщ Онтарио штатым и Брантфорд къалэм дунейм щыяпэу телефонкIэ ипсэлъыкIри, Белл Александр зыпищIащ абы километр 13-кIэ пэжыжьэ Парис къалэм.
1889 гъэм Инджылызым щыщ Райлэндс Дэн зи щхьэтепIэр щхьэщыпIуантIэ хъу птулъкIэ къызэригупсысам щыхьэт техъуэ тхылъ къратащ.
1921 гъэм РСФСР-м пощт маркэхэр къыщыдагъэкIыу щIадзащ.
1985 гъэм Джексон Майкл доллар мелуан 47,5-кIэ «Битлз» гупым и уэрэд псори къищэхуащ.
Швейцарием щыщ фармацевт, хьэрычэтыщIэ, «Nestle» компаниер къызэзыгъэпэща Нестле Генри къызэралъхурэ илъэс 206-рэ ирокъу.
Урыс, совет тхакIуэ Зощенкэ Михаил къызэралъхурэ илъэси 126-рэ ирокъу.
КъБР-м и цIыхубэ тхакIуэ, щIэныгъэлI Нало Ахьмэдхъан къызэралъхурэ илъэс 99-рэ ирокъу.
КъБР-м щэнхабзэмкIэ щIыхь зиIэ и лэжьакIуэ Емуз Гъузер къызэралъхурэ илъэс 91-рэ ирокъу.
Къэрал, жылагъуэ лэжьакIуэ, «Горянка» газетым и япэ редактор нэхъыщхьэу щыта Сэбаншы Розэ къыщалъхуа махуэщ.
Литературовед, критик, Дагъыстэным щIыхь зиIэ и егъэджакIуэ Ержыб Аслъэн къызэралъхурэ илъэс 90 ирокъу.
Къэрал къулыкъущIэ, политик Собчак Анатолий къызэралъхурэ илъэс 83-рэ ирокъу.
Сирием къикIыжа щIэныгъэлI, тхакIуэ Къумыкъу Мамдухь и ныбжьыр илъэс 80 ирокъу.
Совет актёр, режиссёр, тхакIуэ Смехов Вениамин и ныбжьыр илъэс 80 ирокъу.
Медицинэ щIэныгъэхэм я доктор, КъБКъУ-м и профессор, КъБР-м щIэныгъэхэмкIэ щIыхь зиIэ и лэжьакIуэ Мызэущ Борис и ныбжьыр илъэс 80 ирокъу.
УсакIуэ, тхакIуэ, «Адыгэ амазонкэхэр» романыр зи IэдакъэщIэкI Ахъмэт МуIэед и ныбжьыр илъэс 72-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, пIалъэ-пIалъэкIэрэ уэшх къыщешхынущ. Хуабэр махуэм градус 26 — 27-рэ, жэщым градус 19 — 21-рэ щыхъунущ.
Зыгъэхьэзырар
ЖьэкIэмыхъу Маринэщ.
